stanford-oval/wikipedia huggingface dataset:
ถ่านหิน

ถ่านหิน
ถ่านหิน คือ หินชนิดหนึ่งที่เกิดจากการตกตะกอนสะสมของซากพืชในยุคดึกดำบรรพ์เป็นเวลายาวนานหลายล้านปี จนตะกอนนั้นได้เปลี่ยนสภาพไปและมีองค์ประกอบส่วนใหญ่เป็นธาตุคาร์บอน โดยมีธาตุอื่น ๆ ทั้งที่เป็นก๊าซและของเหลวปนอยู่ด้วยในสัดส่วนที่น้อยกว่าและเป็นแร่เชื้อเพลิงสามารถติดไฟได้ มีสีน้ำตาลอ่อนจนถึงสีดำ มีทั้งชนิดผิวมันและผิวด้าน น้ำหนักเบา ถ่านหินประกอบด้วยธาตุที่สำคัญ 4 อย่างได้แก่ คาร์บอน ไฮโดรเจน ไนโตรเจน และออกซิเจนจากนั้น มีธาตุหรือสารอื่น เช่น กำมะถันเจือปนเล็กน้อย ถ่านหินที่มีจำนวนคาร์บอนสูงและมีธาตุอื่น ๆ ต่ำ เมื่อนำมาเผาจะให้ความร้อนมาก ถือว่าเป็นถ่านหินคุณภาพดี
ประเภท

การเกิดถ่านหินมีความหลากหลายทั้งจากปัจจัยของแหล่งกำเนิด ระยะเวลาและสภาวะต่าง ๆ ทำให้ถ่านหินจากแหล่งต่างกันมีองค์ประกอบและคุณสมบัติต่างกันและถูกแบ่งประเภทไว้เป็นลำดับ (RANK) ตามความสมบูรณ์ทางธรณีวิทยาที่กลายเป็นถ่านหิน (Coalification Process) สามารถแยกประเภทตามลำดับชั้นได้เป็น 4 ประเภท คือ
ลิกไนต์ (Lignite) เป็นถ่านหินที่มีสีน้ำตาลผิวด้าน มีซากพืชหลงเหลืออยู่เล็กน้อย มีคาร์บอนร้อยละ 60-75 มีออกซิเจนค่อนข้างสูง มีความชื้นสูงถึงร้อยละ 30-70 เมื่อติดไฟมีควันและเถ้าถ่านมาก มีความชื้นมาก เป็นถ่านหินที่ใช้เป็นเชื้อเพลิงสำหรับผลิตกระแสไฟฟ้า บ่มใบยาสูบ
ซับบิทูมินัส (Subbituminous) เป็นถ่านหินที่ใช้เวลาในการเกิดนานกว่าลิกไนต์ มีสีน้ำตาลถึงสีดำ ผิวมีทั้งด้านและเป็นมัน มีทั้งเนื้ออ่อนและเนื้อแข็ง มีความชื้นประมาณร้อยละ 25-30 มีคาร์บอนสูงกว่าลิกไนต์ เป็นเชื้อเพลิงที่มีคุณภาพเหมาะสมในการผลิตกระแสไฟฟ้าและงานอุตสาหกรรม
บิทูมินัส (Bituminous) เป็นถ่านหินที่ใช้เวลาในการเกิดนานกว่าซับบิทูมินัส เนื้อแน่น แข็ง มีสีน้ำตาลถึงสีดำสนิท ประกอบด้วยชั้นถ่านหินสีดำมันวาว ใช้เป็นเชื้อเพลิงเพื่อการถลุงโลหะ และเป็นวัตถุดิบเพื่อเปลี่ยนเป็นเชื้อเพลิงอื่น ๆ
แอนทราไซต์ (Anthracite) เป็นถ่านหินที่ใช้เวลาในการเกิดนานกว่าบิทูมินัส มีลักษณะดำเป็นเงา มันวาวมาก มีรอยแตกเว้าแบบก้นหอย มีปริมาณคาร์บอนประมาณร้อยละ 90-98 ความชื้นต่ำประมาณร้อยละ 2-5 มีค่าความร้อนสูงแต่ติดไฟยาก เมื่อติดไฟให้เปลวไฟสีน้ำเงิน ไม่มีควัน ใช้เป็นเชื้อเพลิงในอุตสาหกรรมต่าง ๆ
ตารางเปรียบเทียบคุณสมบัติของถ่านหินแต่ละประเภท
| ประเภทถ่านหิน | ค่าความร้อน | ค่าความชื้น | ปริมาณขี้เถ้า | ปริมาณกำมะถัน |
| --- | --- | --- | --- | --- |
| ลิกไนต์ | ต่ำ - ปานกลาง | สูง | สูง | ต่ำ - สูง |
| ซับบิทูมินัส | ปานกลาง - สูง | ปานกลาง | ปานกลาง | ปานกลาง |
| บิทูมินัส | สูง | ต่ำ | ต่ำ | ต่ำ |
| แอนทราไซต์ | สูง | ต่ำ | ต่ำ | ต่ำ |
[พีตเป็นต้นกำเนิดถ่านหิน จึงยังไม่นับว่าเป็นถ่านหิน]
การใช้ประโยชน์

ถ่านหินเป็นเชื้อเพลิงหลักในการผลิตไฟฟ้าของโลก โดยมีสัดส่วนประมาณร้อยละ 41 มากกว่าเชื้อเพลิงชนิดอื่น เนื่องจากมีราคาถูก และสามารถจัดหาได้ง่าย  การใช้ถ่านหินเพื่อผลิตไฟฟ้าในโรงไฟฟ้าทั่วไปจะใช้ความร้อนจากการเผาไหม้ถ่านหินมาต้มน้ำให้เกิดไอน้ำโดยใช้หม้อไอน้ำ (Steam Boiler) หรือเครื่องกำเนิดไอน้ำ (Steam Generator)และส่งไอน้ำไปขับเคลื่อนกังหันไอน้ำ (Steam Turbine) และเครื่องกำเนิดไฟฟ้า (Generator)เพื่อผลิตไฟฟ้า
นอกจากใช้ถ่านหินเพื่อผลิตไฟฟ้าแล้ว ถ่านหินยังเป็นแหล่งพลังงานความร้อนที่สำคัญในภาคอุตสาหกรรม เช่น อุตสาหกรรมถลุงเหล็ก ปูนซีเมนต์ กระดาษ อาหาร ฯลฯ สารเคมีต่าง ๆ ในถ่านหินยังสามารถแยกออกมาเพื่อผลิตพลาสติก น้ำมันทาร์ ไฟเบอร์สังเคราะห์ ปุ๋ย และยาได้
แหล่งถ่านหินนั้นมีกระจายอยู่เกือบทุกประเทศทั่วโลก ซึ่งแหล่งที่สามารถขุดขึ้นมาใช้ประโยชน์ได้ (Recoverable Reserves) มีประมาณ 70 ประเทศ ซึ่งจากการประมาณปริมาณสำรองถ่านหินของโลก โดย Energy Information Administration ประเทศสหรัฐอเมริกา พบว่าในปี พ.ศ. 2546 ทั่วโลกมีปริมาณสำรองถ่านหิน 1,000,912 ล้านตัน โดยพื้นที่ที่มีปริมาณสำรองถ่านหินอยู่มาก ได้แก่ ในทวีปอเมริกาเหนือ โดยเฉพาะประเทศสหรัฐอเมริกา ทวีปยุโรป โดยเฉพาะประเทศโปแลนด์ เยอรมัน และทวีปเอเชีย โดยเฉพาะประเทศจีน ออสเตรเลีย อินเดีย และประเทศรัสเซีย
เนื่องจากถ่านหินมีราคาถูก สามารถจัดหาได้ง่ายและกองเก็บไว้ในโรงไฟฟ้าได้ทำให้การผลิตไฟฟ้าเพื่อรองรับไฟฟ้าขั้นต่ำ (Base Load Demand) ส่วนความผันผวนของราคาถ่านหิน เนื่องจากถ่านหินเป็นสินค้า (Commodity) ชนิดหนึ่งซึ่งมีการซื้อขายกันในตลาดโลกเช่นเดียวกับน้ำมัน ราคาถ่านหินจึงอาจมีแนวโน้มสูงขึ้นหรือต่ำลงในลักษณะเดียวกับน้ำมันได้ ซึ่งเป็นไปตามสภาวะเศรษฐกิจ ความต้องการใช้ และการเก็งกำไรในตลาด อย่างไรก็ตามถ่านหินยังคงมีราคาถูกเมื่อเปรียบเทียบกับเชื้อเพลิงชนิดอื่น
แนวโน้มการผลิต

ในปี 2549 จีนเป็นผู้ผลิตถ่านหินมากที่สุด ร้อยละ 38 ตามด้วย สหรัฐอเมริกาและอินเดีย ตามการสำรวจของกรมทรัพยากรธรณี ของอังกฤษ ในปี 2555 สหรัฐอเมริกาได้ลดกำลังการผลิตถ่านหินลงร้อยละ 7 และมีการปิดโรงไฟฟ้าถ่านหิน แล้วใช้แก๊สธรรมชาติในการผลิตไฟฟ้าแทน โดยความต้องการถ่านหินในประเทศที่ลดลง แต่ส่งออกถ่านหินในปริมาณเพิ่มขึ้น โดยประเทศแถบแปซิฟิกตะวันตกเฉียงเหนือ ได้ผลิตถ่านหินเพื่อส่งออกไปยังจีน และประเทศต่าง ๆ ในทวีปเอเชีย ในปี พ.ศ. 2556 ปัญหาทางด้านสิ่งแวดล้อม เพราะถ่านหินมีกำมะถันอยู่เป็นจำนวนมาก
แนวโน้มการผลิต > ปริมาณถ่านหินสำรองของโลก

จากการสำรวจพบว่า โลกของเรามีปริมาณถ่านหินสำรองประมาณ 948 พันล้านตัน ในปี พ.ศ. 2550 มีการใช้ถ่านหิน 7.075 พันล้านตัน เทียบได้กับ ปริมาณน้ำมันดิบ 57 ล้านบาร์เรลต่อวัน หรือเทียบกับ ก๊าซธรรมชาติ 51 ล้านบาร์เรลต่อวัน (ข้อมูลปี พ.ศ. 2550)
จากการรายงานของ British Petroleum ในปี พ.ศ. 2550 ในปี พ.ศ. 2551 พบว่ามีปริมาณถ่านหินสำรองที่สามารถใช้ได้ประมาณ 147 ปี  ตัวเลขนี้เป็นเพียงการขุดเจาะสำรวจของบริษัทด้านพลังงาน ซึงอาจมีพื้นที่มีถ่านหินแต่ไม่ได้รับการสำรวจอยู่ ในปัจจุบันบริษัทด้านพลังงานได้เร่งสำรวจปริมาณถ่านหินสำรองทั่วโลก แต่บางประเทศขาดการปรับปรุงฐานข้อมูลทรัพยากรของต้นเอง ทำให้ข้อมูลมีความคลาดเลือนได้
ปริมาณถ่านหินที่มีอยู่กระจายอยู่ใน 100 ประเทศทั่วโลก ทั่วทุกทวีป ยกเว้นทวีปแอนตาร์กติกา ปริมาณสำรองที่พบมากที่สุด ประเทศสหรัฐอเมริกา, รัสเซีย, จีน, ออสเตรเลียและอินเดีย ดังแสดงในตาราง
| ประเทศ | แอนทราไซต์ และ ลิกไนต์ | ซับบิทูมินัส | ลิกไนต์ | ทั้งหมด | ร้อยละในโลก |
| --- | --- | --- | --- | --- | --- |
|  สหรัฐ | 108,501 | 98,618 | 30,176 | 237,295 | 22.6 |
|  รัสเซีย | 49,088 | 97,472 | 10,450 | 157,010 | 14.4 |
|  จีน | 62,200 | 33,700 | 18,600 | 114,500 | 12.6 |
|  ออสเตรเลีย | 37,100 | 2,100 | 37,200 | 76,400 | 8.9 |
|  อินเดีย | 56,100 | 0 | 4,500 | 60,600 | 7.0 |
|  เยอรมนี | 99 | 0 | 40,600 | 40,699 | 4.7 |
|  ยูเครน | 15,351 | 16,577 | 1,945 | 33,873 | 3.9 |
|  คาซัคสถาน | 21,500 | 0 | 12,100 | 33,600 | 3.9 |
|  แอฟริกาใต้ | 30,156 | 0 | 0 | 30,156 | 3.5 |
|  เซอร์เบีย | 9 | 361 | 13,400 | 13,770 | 1.6 |
|  โคลอมเบีย | 6,366 | 380 | 0 | 6,746 | 0.8 |
|  แคนาดา | 3,474 | 872 | 2,236 | 6,528 | 0.8 |
|  โปแลนด์ | 4,338 | 0 | 1,371 | 5,709 | 0.7 |
|  อินโดนีเซีย | 1,520 | 2,904 | 1,105 | 5,529 | 0.6 |
|  บราซิล | 0 | 4,559 | 0 | 4,559 | 0.5 |
|  กรีซ | 0 | 0 | 3,020 | 3,020 | 0.4 |
|  บอสเนียและเฮอร์เซโกวีนา | 484 | 0 | 2,369 | 2,853 | 0.3 |
|  มองโกเลีย | 1,170 | 0 | 1,350 | 2,520 | 0.3 |
|  บัลแกเรีย | 2 | 190 | 2,174 | 2,366 | 0.3 |
|  ปากีสถาน | 0 | 166 | 1,904 | 2,070 | 0.3 |
|  ตุรกี | 529 | 0 | 1,814 | 2,343 | 0.3 |
|  อุซเบกิสถาน | 47 | 0 | 1,853 | 1,900 | 0.2 |
|  ฮังการี | 13 | 439 | 1,208 | 1,660 | 0.2 |
|  ไทย | 0 | 0 | 1,239 | 1,239 | 0.1 |
|  เม็กซิโก | 860 | 300 | 51 | 1,211 | 0.1 |
|  อิหร่าน | 1,203 | 0 | 0 | 1,203 | 0.1 |
|  เช็กเกีย | 192 | 0 | 908 | 1,100 | 0.1 |
|  คีร์กีซสถาน | 0 | 0 | 812 | 812 | 0.1 |
|  แอลเบเนีย | 0 | 0 | 794 | 794 | 0.1 |
|  เกาหลีเหนือ | 300 | 300 | 0 | 600 | 0.1 |
|  นิวซีแลนด์ | 33 | 205 | 333-7,000 | 571–15,000 | 0.1 |
|  สเปน | 200 | 300 | 30 | 530 | 0.1 |
|  ลาว | 4 | 0 | 499 | 503 | 0.1 |
|  ซิมบับเว | 502 | 0 | 0 | 502 | 0.1 |
|  อาร์เจนตินา | 0 | 0 | 500 | 500 | 0.1 |
| รวมทั้งโลก | 404,762 | 260,789 | 195,387 | 860,938 | 100 |
การผลิตถ่านหินของโลก

ปริมาณถ่านหินสำรองที่ได้รับการสำรวจเพื่อการใช้งานดังแสดงในตาราง แสงประเทศที่มีการผลิตถ่านหินมากกว่า 100 ล้านตัน ในช่วง ปี พ.ศ. 2546 - พ.ศ. 2554
| ประเทศ | 2546 | 2547 | 2548 | 2549 | 2550 | 2551 | 2552 | 2553 | 2554 | ร้อยละ | ปริมาณสำรอง (ปี) |
| --- | --- | --- | --- | --- | --- | --- | --- | --- | --- | --- | --- |
|  จีน | 1834.9 | 2122.6 | 2349.5 | 2528.6 | 2691.6 | 2802.0 | 2973.0 | 3235.0 | 3520.0 | 49.5% | 35 |
|  สหรัฐ | 972.3 | 1008.9 | 1026.5 | 1054.8 | 1040.2 | 1063.0 | 975.2 | 983.7 | 992.8 | 14.1% | 239 |
|  อินเดีย | 375.4 | 407.7 | 428.4 | 449.2 | 478.4 | 515.9 | 556.0 | 573.8 | 588.5 | 5.6% | 103 |
|  สหภาพยุโรป | 637.2 | 627.6 | 607.4 | 595.1 | 592.3 | 563.6 | 538.4 | 535.7 | 576.1 | 4.2% | 97 |
|  ออสเตรเลีย | 350.4 | 364.3 | 375.4 | 382.2 | 392.7 | 399.2 | 413.2 | 424.0 | 415.5 | 5.8% | 184 |
|  รัสเซีย | 276.7 | 281.7 | 298.3 | 309.9 | 313.5 | 328.6 | 301.3 | 321.6 | 333.5 | 4.0% | 471 |
|  อินโดนีเซีย | 114.3 | 132.4 | 152.7 | 193.8 | 216.9 | 240.2 | 256.2 | 275.2 | 324.9 | 5.1% | 17 |
|  แอฟริกาใต้ | 237.9 | 243.4 | 244.4 | 244.8 | 247.7 | 252.6 | 250.6 | 254.3 | 255.1 | 3.6% | 118 |
|  เยอรมนี | 204.9 | 207.8 | 202.8 | 197.1 | 201.9 | 192.4 | 183.7 | 182.3 | 188.6 | 1.1% | 216 |
|  โปแลนด์ | 163.8 | 162.4 | 159.5 | 156.1 | 145.9 | 144.0 | 135.2 | 133.2 | 139.2 | 1.4% | 41 |
|  คาซัคสถาน | 84.9 | 86.9 | 86.6 | 96.2 | 97.8 | 111.1 | 100.9 | 110.9 | 115.9 | 1.5% | 290 |
| ปริมาณทั้งหมด | 5,301.3 | 5,716.0 | 6,035.3 | 6,342.0 | 6,573.3 | 6,795.0 | 6,880.8 | 7,254.6 | 7,695.4 | 100% | 112 |
การผลิตถ่านหินของโลก > ประเทศผู้บริโภคถ่านหินหลัก

ตารางแสดงประเทศทีใช้ถ่านหิน มากว่า 20 ล้านตันต่อปี
| ประเทศ | 2551 | 2552 | 2553 | 2554 | ร้อยละ |
| --- | --- | --- | --- | --- | --- |
|  จีน | 2,966 | 3,188 | 3,695 | 4,053 | 50.7% |
|  สหรัฐ | 1,121 | 997 | 1,048 | 1,003 | 12.5% |
|  อินเดีย | 641 | 705 | 722 | 788 | 9.9% |
|  รัสเซีย | 250 | 204 | 256 | 262 | 3.3% |
|  เยอรมนี | 268 | 248 | 256 | 256 | 3.3% |
|  แอฟริกาใต้ | 215 | 204 | 206 | 210 | 2.6% |
|  ญี่ปุ่น | 204 | 181 | 206 | 202 | 2.5% |
|  โปแลนด์ | 149 | 151 | 149 | 162 | 2.0% |
| ทั้งโลก | 7,327 | 7,318 | 7,994 | N/A | 100% |
การผลิตถ่านหินของโลก > ประเทศส่งออกถ่านหินหลัก

ประเทศที่มีการส่งออกถ่านหิน มากกว่าปีละ 10 ล้านตันจะแสดงในตาราง
| ประเทศ | 2546 | 2547 | 2548 | 2549 | 2550 | 2551 | 2552 | 2553 | ร้อยละ |
| --- | --- | --- | --- | --- | --- | --- | --- | --- | --- |
|  ออสเตรเลีย | 238.1 | 247.6 | 255.0 | 255.0 | 268.5 | 278.0 | 288.5 | 328.1 | 27.1% |
|  อินโดนีเซีย | 107.8 | 131.4 | 142.0 | 192.2 | 221.9 | 228.2 | 261.4 | 316.2 | 26.1% |
|  รัสเซีย | 41.0 | 55.7 | 98.6 | 103.4 | 112.2 | 115.4 | 130.9 | 122.1 | 10.1% |
|  สหรัฐ | 43.0 | 48.0 | 51.7 | 51.2 | 60.6 | 83.5 | 60.4 | 83.2 | 6.9% |
|  แอฟริกาใต้ | 78.7 | 74.9 | 78.8 | 75.8 | 72.6 | 68.2 | 73.8 | 76.7 | 6.3% |
|  โคลอมเบีย | 50.4 | 56.4 | 59.2 | 68.3 | 74.5 | 74.7 | 75.7 | 76.4 | 6.3% |
|  แคนาดา | 27.7 | 28.8 | 31.2 | 31.2 | 33.4 | 36.5 | 31.9 | 36.9 | 3.0% |
|  คาซัคสถาน | 30.3 | 27.4 | 28.3 | 30.5 | 32.8 | 47.6 | 33.0 | 36.3 | 3.0% |
|  เวียดนาม | 6.9 | 11.7 | 19.8 | 23.5 | 35.1 | 21.3 | 28.2 | 24.7 | 2.0% |
|  จีน | 103.4 | 95.5 | 93.1 | 85.6 | 75.4 | 68.8 | 25.2 | 22.7 | 1.9% |
|  มองโกเลีย | 0.5 | 1.7 | 2.3 | 2.5 | 3.4 | 4.4 | 7.7 | 18.3 | 1.5% |
|  โปแลนด์ | 28.0 | 27.5 | 26.5 | 25.4 | 20.1 | 16.1 | 14.6 | 18.1 | 1.5% |
| ทังหมด | 713.9 | 764.0 | 936.0 | 1,000.6 | 1,073.4 | 1,087.3 | 1,090.8 | 1,212.8 | 100% |
การผลิตถ่านหินของโลก > ประเทศนำเข้าถ่านหินหลัก

ตารางแสดงประเทศที่มีการนำเข้าถ่านหิน ปีละไม่น้อยกว่า 20 ล้านตัน
| ประเทศ | 2549 | 2550 | 2551 | 2552 | 2553 | ร้อยละ |
| --- | --- | --- | --- | --- | --- | --- |
|  ญี่ปุ่น | 199.7 | 209.0 | 206.0 | 182.1 | 206.7 | 17.5% |
|  จีน | 42.0 | 56.2 | 44.5 | 151.9 | 195.1 | 16.6% |
|  เกาหลีใต้ | 84.1 | 94.1 | 107.1 | 109.9 | 125.8 | 10.7% |
|  อินเดีย | 52.7 | 29.6 | 70.9 | 76.7 | 101.6 | 8.6% |
|  ไต้หวัน | 69.1 | 72.5 | 70.9 | 64.6 | 71.1 | 6.0% |
|  เยอรมนี | 50.6 | 56.2 | 55.7 | 45.9 | 55.1 | 4.7% |
|  ตุรกี | 22.9 | 25.8 | 21.7 | 22.7 | 30.0 | 2.5% |
|  บริเตนใหญ่ | 56.8 | 48.9 | 49.2 | 42.2 | 29.3 | 2.5% |
|  อิตาลี | 27.9 | 28.0 | 27.9 | 20.9 | 23.7 | 1.9% |
|  เนเธอร์แลนด์ | 25.7 | 29.3 | 23.5 | 22.1 | 22.8 | 1.9% |
|  รัสเซีย | 28.8 | 26.3 | 34.6 | 26.8 | 21.8 | 1.9% |
|  ฝรั่งเศส | 24.1 | 22.1 | 24.9 | 18.3 | 20.8 | 1.8% |
|  สหรัฐ | 40.3 | 38.8 | 37.8 | 23.1 | 20.6 | 1.8% |
| ทั้งหมด | 991.8 | 1,056.5 | 1,063.2 | 1,039.8 | 1,178.1 | 100% |
แหล่งถ่านหินในประเทศไทย

ประเทศไทยมีแหล่งถ่านหินกระจายอยู่ทั่วทุกภาค มีปริมาณสำรองทั้งสิ้น ประมาณ 2,197 ล้านตัน แหล่งสำคัญอยู่ในภาคเหนือประมาณ 1,803 ล้านตัน หรือร้อยละ 82 ของปริมาณสำรองทั่วประเทศ ส่วนอีก 394 ล้านตัน หรือ ร้อยละ 18 อยู่ภาคใต้ ถ่านหินส่วนใหญ่มีคุณภาพต่ำอยู่ในขั้นลิกไนต์และซับบิทูมินัส มีค่าความร้อนระหว่าง 2,800 - 5,200 กิโลแคลอรี่ต่อกิโลกรัม หรือ ถ่านลิกไนต์ 2 - 3.7 ตัน ให้ค่าความร้อนเท่ากับน้ำมันเตา 1 ตัน ลิกไนต์เป็นถ่านหินที่พบมากที่สุดในประเทศไทย ที่แม่เมาะ จ.ลำปาง และ จ.กระบี่ จัดว่าเป็นลิกไนต์ที่คุณภาพแย่ที่สุด พบว่าส่วนใหญ่ มีเถ้าปนอยู่มากแต่มีกำมะถันเพียงเล็กน้อย คาร์บอนคงที่อยู่ระหว่างร้อยละ 41 - 74 ปริมาณความชื้นอยู่ระหว่างร้อยละ 7 - 30 และเถ้าอยู่ระหว่างร้อยละ 2 - 45 โดยน้ำหนัก ในช่วงที่ราคาน้ำมันยังไม่แพงประเทศไทยไม่นิยมใช้ลิกไนต์มากนักแต่ภายหลังที่เกิดวิกฤติน้ำมัน จึงได้มีการนำลิกไนต์มาใช้แทนน้ำมันเชื้อเพลิงมากขึ้นทั้งในด้านการผลิตกระแสไฟฟ้าและอุตสาหกรรม แหล่งถ่านหินที่มีการสำรวจพบบางแหล่งได้ทำเหมืองผลิตถ่านหินขึ้นมาใช้ประโยชน์แล้ว แต่บางแหล่งยังรอการพัฒนาขึ้นมาใช้ประโยชน์ต่อไป
ในฐานะเป็นเชื้อเพลิงตัวหนึ่งถ่านหินก็มีข้อดีข้อด้อยในตัวเองเช่นเดียวกับเชื้อเพลิงน้ำมัน ก๊าซ และเชื้อเพลิงหมุนเวียน การพิจารณานำมาใช้ก็ขึ้นอยู่กับความเหมาะสมต่อสถานการณ์แตกต่างกันไป โดยข้อดีและข้อด้อยของเชื้อเพลิงชนิดต่าง ๆ สามารถสรุปเปรียบเทียบได้ดังนี้
| เชื้อเพลิง | ข้อดี | ข้อเสีย |
| --- | --- | --- |
| ถ่านหิน | มีอยู่มาก ไม่ขาดแคลน ขนส่ง และเก็บง่าย ราคาถูก ปลอดภัย ไม่เสี่ยง | มีองค์ประกอบเป็นคาร์บอนมากที่สุด ปัญหาการยอมรับของสังคมทำให้ต้องมีการจัดการลดก๊าซ CO₂ มาก |
| น้ำมัน | เหมาะสมกับภาคขนส่ง ใช้สะดวก ขนส่งและเก็บง่ายแหล่งเชื้อเพลิงกระจุกตัว | มีองค์ประกอบเป็นคาร์บอนมาก ปริมาณสำรองเหลือน้อย |
| ก๊าซ | มีประสิทธิภาพสูง ไม่เหลือกากหรือเศษที่ต้องกำจัด เหมาะสมกับภาคครัวเรือน | มีองค์ประกอบเป็นคาร์บอนมาก แปลงเป็นเชื้อเพลิงอื่น หรือผลิตภัณฑ์ได้สะดวก ราคาผันผวนมาก ไม่มั่นคง มีแหล่งเชื้อเพลิงกระจุกตัว มีความเสี่ยงขณะขนส่ง และเก็บ |
| นิวเคลียร์ | เชื้อเพลิงราคาถูก ให้พลังงานมาก ปราศจากคาร์บอน | การจัดการกับกากนิวเคลียร์ยังเป็นประเด็นปัญหา ปัญหาการยอมรับ ความเสี่ยงเรื่องความคุ้มค่าของสังคม เงินลงทุนสูงมาก |
| เชื้อเพลิงหมุนเวียน | เกิดมลภาวะน้อย ใช้ได้ยั่งยืน | ความเสี่ยงสูงจากภัยธรรมชาติ หรือการก่อการร้าย ปริมาณจำกัด ขึ้นอยู่กับพื้นที่และฤดูกาล มีไม่พอกับความต้องการ แต่พลังงานน้อย ใช้พื้นที่กองเก็บมาก ราคาผันผวน พลังงานแสงอาทิตย์ใช้พื้นที่มาก ให้พลังงานต่อน้ำหนักน้อย |
การใช้ถ่านหินในประเทศไทย

ถ่านหินส่วนใหญ่ที่พบในประเทศไทยเป็นลิกไนต์ (Lignite) ที่มีคุณภาพค่อนข้างต่ำ คือมีค่าความร้อนต่ำ ความชื้นสูง เถ้าสูง และบางแหล่งมีปริมาณซัลเฟอร์สูง โดยมีแหล่งใหญ่ที่สุดอยู่ที่ อ.แม่เมาะ จ.ลำปาง
นอกจากนั้นแล้ว ยังมีถ่านหินที่มีคุณภาพสูงขึ้นคือ ซับบิทูมินัส (Sub bituminous) และแอนทราไซต์ (Anthracite) อยู่เพียงเล็กน้อย ที่จังหวัดเลย สำหรับปริมาณถ่านหินสำรองของประเทศไทย แบ่งเป็นลิกไนต์สำหรับผลิตไฟฟ้า มีปริมาณ 1,140 ล้านตัน และซับบิทูมินัส ที่ใช้สำหรับอุตสาหกรรม ประมาณ 200 ล้านตัน
ปัจจุบันประชาชนชาวไทยยังไม่ยอมรับเชื้อเพลิงถ่านหินมากนัก เนื่องจากประสบการณ์ในอดีตของโรงไฟฟ้าแม่เมาะ ซึ่งเทคโนโลยีในสมัยนั้นยังไม่ทันสมัยและการลงทุนติดตั้งเครื่องมืออุปกรณ์ควบคุมมลภาวะในขณะนั้นอาจยังไม่คุ้มค่าทางเศรษฐศาสตร์ ประกอบกับแหล่งถ่านหินในประเทศเป็นถ่านหินที่คุณภาพไม่ดีนัก และในปัจจุบันได้มีความนิยมในพลังงานทดแทนซึ่งประชาชนมองว่าเป็นพลังงานที่สะอาดกว่าถ่านหินอีกด้วย ถึงแม้ภายหลังจะได้รับการบริหารจัดการเป็นอย่างดี ทั้งด้านเทคโนโลยีที่สะอาดขึ้น สามารถควบคุมและลดมลภาวะได้ดีมากกว่าในอดีต และการได้รับความยอมรับในบางพื้นที่ แต่ก็ยังเป็นที่กังวลของหลายฝ่าย จึงทำให้ความรู้เกี่ยวกับเทคโนโลยีถ่านหินยังไม่แพร่หลายมากนักในประเทศไทย
ดูเพิ่ม

แก๊สธรรมชาติเหลว
เหมืองถ่านหินแบบเปิดในเมืองการ์ซไวเลอร์ ประเทศเยอรมนี ภาพพาโนรามาความละเอียดสูง
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531

การเลือกตั้งสมาชิกสภาผู้แทนราษฎรจังหวัดนครพนม พ.ศ. 2531 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 กำหนดให้มีขึ้นในวันที่ 24 กรกฎาคม พ.ศ. 2531 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2529 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบด้วยอำเภอเมืองนครพนม (เฉพาะตำบลในเมือง ตำบลหนองแสง ตำบลอาจสามารถ ตำบลนาราชควาย ตำบลหนองญาติ ตำบลท่าค้อ และตำบลขามเฒ่า), อำเภอบ้านแพง, อำเภอท่าอุเทน, อำเภอศรีสงคราม, อำเภอนาหว้า และกิ่งอำเภอโพนสวรรค์
| ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> % | ผลการเลือกตั้งสมาชิกสภาผู้แทนราษฎร เขต 1 จังหวัดนครพนม> ± |
| --- | --- | --- | --- | --- | --- |
|  | ชาติไทย  | ประสงค์ บูรณ์พงศ์ (5)* | 47,581 |  |  |
|  | ราษฎร (พ.ศ. 2529)   | พลเอก มานะ รัตนโกเศศ (15)* | 31,144 |  |  |
|  | สหประชาธิปไตย   | มานะ คูสกุล (11) | 27,646 |  |  |
|  | เกษตรอุตสาหกรรมไทย | มงคล บุพศิริ (3)✔ | 25,777 |  |  |
|  | ปวงชนชาวไทย (พ.ศ. 2525)   | แสวง ธวัชวะชุม (17)✔ | 17,691 |  |  |
|  | ประชาชน (พ.ศ. 2531)   | พูลสวัสดิ์ พุทธศิริ (13) | 12,517 |  |  |
|  | พลังธรรม  | อดิศัย พุทธจง (1) | 5,819 |  |  |
|  | ประชาชน (พ.ศ. 2531)   | สำราญ คำชนะ (14) | 5,117 |  |  |
|  | พลังธรรม  | เรือง นวลศรี (2) | 3,938 |  |  |
|  | เกษตรอุตสาหกรรมไทย | สุรพล บุพศิริ (4) | 2,548 |  |  |
|  | ก้าวหน้า (พ.ศ. 2526)   | ยศ ประภาศิริ (10) | 1,791 |  |  |
|  | ก้าวหน้า (พ.ศ. 2526)   | กมล ปัททุมมา (9) | 1,690 |  |  |
|  | ปวงชนชาวไทย (พ.ศ. 2525)   | วิทยา ทิมแย้ม (18) | 1,101 |  |  |
|  | ราษฎร (พ.ศ. 2529)   | พงศ์จรัส รวยร่ำ (16) | 673 |  |  |
|  | สหประชาธิปไตย   | สมจิต น้อยภา (12) | 598 |  |  |
|  | ชาติไทย  | บุญเลิศ เพียกขุนทศ (6) | 578 |  |  |
|  | มวลชน   | สุวัจน์ เพชรสว่าง (7) | 469 |  |  |
|  | มวลชน   | สมปอง วงค์ประสิทธิ์ (8) | 265 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ชาติไทย  รักษาที่นั่ง
: ราษฎร (พ.ศ. 2529)   รักษาที่นั่ง
ผลการเลือกตั้งแบบแบ่งเขต > เขตเลือกตั้งที่ 2

เขตการเลือกตั้งที่ 2 ประกอบด้วยอำเภอเมืองนครพนม (เฉพาะตำบลกุรุคุ ตำบลบ้านผึ้ง ตำบลนาทราย ตำบลคำเตย ตำบลดงขวาง และตำบลบ้านกลาง), อำเภอนาแก, อำเภอธาตุพนม, อำเภอปลาปาก และอำเภอเรณูนคร
| ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> พรรค | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> ผู้สมัคร | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> คะแนนเสียง | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> % | ผลการเลือกตั้งสมาชิกสภาผู้แทนราษฎร เขต 2 จังหวัดนครพนม> ± |
| --- | --- | --- | --- | --- | --- |
|  | ราษฎร (พ.ศ. 2529)   | ไพจิต ศรีวรขาน (13) | 38,626 |  |  |
|  | ชาติไทย  | วีรวร สิทธิธรรม (3)* | 36,481 |  |  |
|  | ประชาชน (พ.ศ. 2531)   | ไขแสง สุกใส (11)* | 32,950 |  |  |
|  | มวลชน   | บุญศรี พลหนองหลวง (6) | 29,538 |  |  |
|  | ประชาชน (พ.ศ. 2531)   | ปริญญา ตรีศรี (12) | 12,994 |  |  |
|  | พลังธรรม  | ประดิษฐ์ ธงยศ (9) | 9,292 |  |  |
|  | พลังธรรม  | บุญกอง บริบูรณ์ (10) | 6,376 |  |  |
|  | ปวงชนชาวไทย (พ.ศ. 2525)   | จีระศักดิ์ พลสนะ (8)✔ | 6,027 |  |  |
|  | ปวงชนชาวไทย (พ.ศ. 2525)   | พยงค์ พงษ์พวงเพชร (7) | 5,396 |  |  |
|  | ราษฎร (พ.ศ. 2529)   | จีรวัฒน์ ตุลาพัฒน์ (14) | 2,092 |  |  |
|  | สหประชาธิปไตย   | ภูษิต วงศ์ศรีชา (2) | 1,043 |  |  |
|  | ชาติไทย  | บุญเลิศ สันดี (4) | 600 |  |  |
|  | มวลชน   | สุนทร สลาดก (5) | 593 |  |  |
|  | สหประชาธิปไตย   | โน๊ต ภูเม็ด (1) | 492 |  |  |
|  | ประชากรไทย  | อัครเศรษฐ เกษรราช (16) | 451 |  |  |
|  | ประชากรไทย  | นวพล ผลโยน (15) | 427 |  |  |
|  | เกษตรอุตสาหกรรมไทย | สุรเชฎฐ จรลี (17) | 323 |  |  |
|  | เกษตรอุตสาหกรรมไทย | วีระวุฒิ สถิรเมธินทร์ (18) | 307 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ราษฎร (พ.ศ. 2529)   ได้ที่นั่งจาก ประชาธิปัตย์  
: ชาติไทย  รักษาที่นั่ง
ดูเพิ่ม

จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529
จังหวัดนครพนมในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
เจ้าหญิงเบียทริซ

| ธรรมเนียมพระยศของ เจ้าหญิงเบียทริซ |
| --- | --- |
ตราประจำพระอิสริยยศ
ตราประจำพระองค์
การทูล: Her Royal Highness   (ฝ่าพระบาท)
การแทนตน: เกล้ากระหม่อม/เกล้ากระหม่อมฉัน
การขานรับ: Your Royal Highness   (เกล้ากระหม่อม/เพคะ)
เจ้าหญิงเบียทริซ นางเอโดอาร์โด มาเปลลี มอซซี (อังกฤษ: Princess Beatrice, Mrs Edoardo Mapelli Mozzi) หรือ เบียทริซ เอลิซาเบธ แมรี (อังกฤษ: Beatrice Elizabeth Mary; 8 สิงหาคม พ.ศ. 2531) เป็นสมาชิกของราชวงศ์วินด์เซอร์ เบียทริชเป็นพระธิดาในเจ้าชายแอนดรูว์ ดยุกแห่งยอร์ก กับซาราห์ ดัชเชสแห่งยอร์ก ทรงอยู่ในลำดับที่ 9 แห่งการสืบราชสันตติวงศ์สหราชอาณาจักร ต่อจากพระบิดา พระองค์มีพระขนิษฐาพระองค์หนึ่งคือเจ้าหญิงยูเชนี
พระประวัติ

เจ้าหญิงเบียทริซประสูติเมื่อวันที่ 8 สิงหาคม พ.ศ. 2531 ณ โรงพยาบาลพอร์ตแลนด์สำหรับสตรีและเด็กในลอนดอน เป็นพระธิดาพระองค์ใหญ่ในเจ้าชายแอนดรูว์ ดยุกแห่งยอร์ก กับซาราห์ ดัชเชสแห่งยอร์ก เป็นพระราชนัดดาลำดับที่ห้าในสมเด็จพระราชินีนาถเอลิซาเบธที่ 2 กับเจ้าชายฟิลิป ดยุกแห่งเอดินบะระ ส่วนพระนามนั้น พระชนกและชนนีตั้งไว้ก่อนประสูติกาลเพียงสองสัปดาห์
เจ้าหญิงเบียทริชเข้าพิธีบัพติศมา ณ โบสถ์น้อยประจำพระราชวังเซนต์เจมส์เมื่อวันที่ 20 ธันวาคม พ.ศ. 2531 พระองค์มีพ่อทูนหัวและแม่ทูนหัวคือ ไวเคานต์ลินลีย์ (ปัจจุบันคือเอิร์ลที่ 2 แห่งสโนว์ดอน), ดัชเชสแห่งรอกซ์เบอร์ (ปัจจุบันคือเลดีเจน ดาวเนย์), ปีเตอร์ พาลัมโบ, กาเบรียล กรีนอล และแคโรลีน คอตเทอเรล
เสกสมรส

ในงานระดมทุน ณ หอศิลป์ภาพเหมือนแห่งชาติกรุงลอนดอนเมื่อเดือนมีนาคม พ.ศ. 2562 เจ้าหญิงเบียทริซปรากฏพระองค์พร้อมกับเอโดอาร์โด มาเปลลี มอซซี (Edoardo Mapelli Mozzi) นักพัฒนาอสังหาริมทรัพย์ บุตรชายของอเล็กซ์ มาเปลลี-มอซซี (Alex Mapelli-Mozzi) นักกีฬาโอลิมปิกชาวสหราชอาณาจักร ซึ่งสืบสันดานจากขุนนางอิตาลี สำนักข่าวบีบีซีรายงานว่า เอโดอาร์โด มีบรรดาศักดิ์เป็นเคานต์เช่นเดียวกับบิดา แต่บรรดาศักดิ์นี้ไม่ได้รับการยอมรับในราชสำนักอิตาลีหรือสหราชอาณาจักร สันนิษฐานว่าเจ้าหญิงเบียทริซและเอโดอาร์โดเริ่มคบหากันใน พ.ศ. 2561 หลังงานสมรสของเลดีกาเบรียลลา วินด์เซอร์ พระญาติชั้นที่หนึ่งของเจ้าหญิง
เจ้าหญิงเบียทริซทรงหมั้นหมายกับเอโดอาร์โด มาเปลลี มอซซี เมื่อเดือนกันยายน พ.ศ. 2562 ที่ประเทศอิตาลี และมีพระราชพิธีหมั้นอย่างเป็นทางการในสำนักดยุกแห่งยอร์กเมื่อวันที่ 26 กันยายน ต่อมามีหมายกำหนดการจัดพระราชพิธีเสกสมรสลงวันที่ 29 พฤษภาคม พ.ศ. 2563 ณ โบสถ์น้อยภายในพระราชวังเซนต์เจมส์ และจัดงานฉลองเสกสมรสแบบส่วนพระองค์ในสวนของพระราชวังบักกิงแฮม แต่พระราชพิธีดังกล่าวถูกเลื่อนออกไป เนื่องจากการแพร่ระบาดของโรคติดเชื้อไวรัสโคโรนา 2019 (โควิด-19) ที่สุดจึงมีการจัดพระราชพิธีเสกสมรสแบบส่วนพระองค์ในวันที่ 17 กรกฎาคม พ.ศ. 2563 ณ โบสถ์น้อยหลวงแห่งนักบุญทั้งหลายภายในมหาอุทยานวินด์เซอร์ (Windsor Great Park) และมิได้ประกาศต่อสาธารณชนล่วงหน้า ในพระราชพิธี เจ้าชายแอนดรูว์ทรงพระดำเนินพร้อมกับเจ้าหญิงเบียทริซ เจ้าหญิงเบียทริซสวมฉลองพระองค์สำหรับเสกสมรส เดิมเป็นฉลองพระองค์ครุยของสมเด็จพระราชินีนาถเอลิซาเบธที่ 2 ซึ่งได้รับการออกแบบใหม่โดยนอร์แมน ฮาร์ตเนลล์ (Norman Hartnell) ส่วนเทริดที่ใช้สวมในพระราชพิธี ทรงยืมเทริดสุริยรัศมีของพระนางแมรี (Queen Mary Fringe Tiara) จากสมเด็จพระราชินีนาถเอลิซาเบธที่ 2 มาใช้
เจ้าหญิงเบียทริซมีพระโอรสเลี้ยงคนหนึ่ง ชื่อ คริสโตเฟอร์ วูลฟ์ (Christopher Woolf; เกิด พ.ศ. 2559) บุตรของพระภัสดาที่เกิดกับกับดารา หวง (Dara Huang) สถาปนิกชาวอเมริกันเชื้อสายไต้หวัน ซึ่งเป็นอดีตคนรัก เจ้าหญิงเบียทริซประสูติการพระธิดาชื่อ ซีเอนา เอลิซาเบธ มาเปลลี มอซซี (Sienna Elizabeth Mapelli Mozzi) เมื่อวันที่ 18 กันยายน พ.ศ. 2564 ณ โรงพยาบาลเชลซีและเวสต์มินสเตอร์ อยู่ในลำดับที่ 10 แห่งการสืบราชสมบัติของสหราชอาณาจักร
พระอิสริยยศ

8 สิงหาคม พ.ศ. 2531 – 17 กรกฎาคม พ.ศ. 2563 : รอยัลไฮเนส เจ้าหญิงเบียทริซแห่งยอร์ก
17 กรกฎาคม พ.ศ. 2563 – ปัจจุบัน : รอยัลไฮเนส เจ้าหญิงเบียทริซ นางเอโดอาร์โด มาเปลลี มอซซี